যে বাঙালি গোপাল ভাঁড়-কে চেনেন না, তিনি কতটা বাঙালি সেই বিষয়ে সন্দেহ রয়েছে। তেনালি রমন, মোল্লা নাসিরুদ্দিন বা বীরবলের মতোই প্রখর বুদ্ধি এবং প্রত্যুৎপন্নমতিত্বের জন্য তিনি কিংবদন্তি হয়ে রয়েছেন। তবে বাকি তিনজনের সঙ্গে গোপাল ভাঁড়ের একটি বিরাট পার্থক্য রয়েছে। বাকি তিন কিংবদন্তিই অবিসংবাদিত ঐতিহাসিক চরিত্র কিন্তু গোপাল ভাঁড়ের ঐতিহাসিক অস্তিত্ব নিয়ে বিতর্ক রয়েছে।   

এই বিষয়ে অন্যান্য খবর

আর নয় ‘মেমবউ’! বিনীতা এবার রকস্টার
টেলি-নায়িকা দেবযানীর ট্রাভেল অ্যালবাম


বাংলার লোকমুখে প্রচলন যে অষ্টাদশ শতাব্দীতে নদিয়ার মহারাজা কৃষ্ণচন্দ্র দে-র রাজসভায় তিনি ছিলেন সভাসদ। আবার অনেক ঐতিহাসিক মনে করেন যে মহারাজের সভাসদদের মধ্যে কোনও বিদূষক রাজার প্রিয়পাত্র হয়েছিলেন সম্ভবত তাঁর বুদ্ধির বলে কিন্তু তাঁর নাম গোপাল হতেও পারে আবার নাও হতে পারে। প্রখ্যাত ভাষাবিদ সুকুমার সেনও তাঁকে ‘বাস্তব অথবা কল্পিত ব্যক্তি’ বলে উল্লেখ করেছেন। 

রক্তিম। ছবি: ফেসবুক পেজ থেকে
কিন্তু বিতর্ক থাকলেও গত দু’শো বছরেরও উপরে গোপাল ভাঁড়ের নামে যে গল্পগুলি প্রচলিত রয়েছে তা বাঙালির অত্যন্ত প্রিয়। টেলিপাড়ায় অনেকদিন ধরেই গুজব ছিল যে গোপাল ভাঁড়কে নিয়ে তৈরি হচ্ছে একটি টেলিসিরিজ যেটি আগামী একমাসের মধ্যেই টেলিকাস্ট শুরু হওয়ার কথা। টেলিপাড়ার সূত্রের খবরটি যে সত্য ছিল তা স্পষ্ট হল আজই। স্টার জলসা-য় আসছে ‘গোপাল ভাঁড়’।  আজই চ্যানেলে মুক্তি পেয়েছে এই ধারাবাহিকের টিজার। শিশু গোপাল ভাঁড়ের ভূমিকায় দেখা যাবে রিয়্যালিটি শো স্টার রক্তিমকে। 

টেলিপাড়ার একটি সূত্রের খবর, ‘পটলকুমার গানওয়ালা’-র পরিচালক স্বর্ণেন্দু সমাদ্দার এই ধারাবাহিকটি পরিচালনা করছেন। টেলিপাড়া সূত্রের খবর, একেবারেই ভিন্নমাত্রার ধারাবাহিক হতে চলেছে ‘গোপাল ভাঁড়’ যেখানে ধরা পড়বে আসবে তার শৈশব এবং বিদূষক হয়ে ওঠার গোটা পর্যায়টি। সম্ভবত আগামী মাসের গোড়া থেকেই সম্প্রচার শুরু হবে ধারাবাহিকের। তবে এখনও চ্যানেলের পক্ষ থেকে কোনও আনুষ্ঠানিক স্লট ঘোষণা হয়নি।